DTAC ควัก 1.75 พันลบ. จ่ายค่าคลื่น 700 MHz งวดแรก
DTAC ควัก 1.75 พันลบ. จ่ายค่าคลื่น 700 MHz งวดแรก
DTAC ควัก 1.75 พันลบ. จ่ายค่าคลื่น 700 MHz งวดแรก
21 ธ.ค. 2563

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ระบุว่า ตามที่บริษัท ดีแทค ไตรเน็ต จํากัด (ดีแทค ไตรเน็ต) ซึ่งเป็นบริษัทย่อยของบริษัท โทเทิล แอ็คเซ็ส คอมมูนิเคชั่น จำกัด (มหาชน) เป็นผู้ได้รับการจัดสรรคลื่นความถี่เมื่อวันที่ 19 มิ.ย.2563 จำนวน 1 ชุด ในแถบความถี่ย่าน 713-723/768-778 MHz คิดเป็นแถบความกว้าง 2 x10 MHz ราคารวมทั้งสิ้น 17,584 ล้านบาท และมีหน้าที่ต้องดำเนินการชำระค่าคลื่นความถี่งวดที่ 1 จำนวนร้อยละ 10 ของราคาการอนุญาตให้ใช้คลื่นความถี่ หรือคิดเป็นเงิน 1,758.4 ล้านบาท (ไม่รวมภาษีมูลค่าเพิ่ม) นั้น
ทั้งนี้บริษัทขอแจ้งให้ทราบว่า ดีแทค ไตรเน็ต ได้ชำระเงินค่าคลื่นความถี่ย่าน 700 MHz ดังกล่าวในงวดที่ 1 จำนวน 1,758.4 ล้านบาท และดำเนินการตามเงื่อนไขการดำเนินการก่อนรับใบอนุญาตตามที่สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) กำหนดเป็นที่เรียบร้อยแล้วในวันนี้ (21 ธ.ค.) โดย กสทช. จะได้พิจารณาออกใบอนุญาตให้ใช้คลื่นความถี่ย่าน 700 MHz ให้แก่ ดีแทค ไตรเน็ต ต่อไป ซึ่งหากมีความคืบหน้าประการใดบริษัทจะเรียนให้ทราบอีกครั้งหนึ่ง